OpenLLM-France/wikimedia huggingface dataset:
# Mason Jones

Mason Jones (Hamilton, (Nova York, 16 de juny, 1919 – Wynnewood, Pennsilvània, 18 de febrer, 2009) va ser un trompa i educador musical nord-americà que va tenir una llarga associació amb l'Orquestra de Filadèlfia com a trompa principal sota la direcció d'Eugene Ormandy. També va exercir com a corn principal de la banda de marina dels Estats Units durant la Segona Guerra Mundial i va ser el cap de la facultat de trompa del Curtis Institute of Music de 1946 a 1995. Va ser membre fundador del "Philadelphia Woodwind Quintet" i del "Philadelphia Brass Ensemble".

## Vida i carrera

Nascut a Hamilton, Nova York, Jones va començar els seus estudis professionals el 1936 al Curtis Institute of Music com a alumne d'Anton Horner. El 1938 va ser contractat per Ormandy com a tercer trompa per a l'Orquestra de Filadèlfia i un any més tard va substituir el seu professor com a trompa solista de l'orquestra. El 1940 va ser nomenat corn principal de l'Orquestra de Filadèlfia, càrrec que va deixar vacant un any més tard per servir com a corn principal de la Banda Marina dels Estats Units entre 1941 i 1946.
El 1947 Jones va tornar a l'Orquestra de Filadèlfia com a trompa principal, aquesta vegada ocupant aquest càrrec fins a la seva jubilació 31 anys més tard, el 1978. Al mateix temps, va exercir com a director de personal de l'orquestra entre 1963 i 1986. Entre els nombrosos enregistraments que va fer amb l'Orquestra de Filadèlfia hi havia la música de la pel·lícula d'animació de Disney de 1940 Fantasia.

## Discografia
### Enregistraments com a solista destacat

Eugene Ormandy dirigeix els concerts de vent de Mozart, amb l'Orquestra de Filadèlfia; Eugene Ormandy, director d'orquestra (RCA 886446061184)
* Paul Hindemith: Sonates per a metalls i piano – amb Glenn Gould, piano (Sony)

### Enregistraments de música de cambra

* Mozart i Beethoven: Quintets per a piano i vent – amb Rudolf Serkin, piano (Sony 827969390924)
* Francis Poulenc: Sextet per a piano i vent, etc. - amb el mateix compositor (Boston Records BR10G1CD) The Original Philadelphia Woodwind Quintet

## Referències

* 1 2 3 Daniel Webster (February 20, 2009)./https://www.inquirer.com/archives/https://en.wikipedia.org/wiki/The_Philadelphia_Inquirer%5BEnllaç+no+actiu%5D
# Troïtski (Bélgorod)

* Per a altres significats, vegeu «Troïtski».
Troïtski - Новосёловка (rus) - és un poble (un possiólok) de l'óblast de Bélgorod, a Rússia. El 2021 tenia 5.429 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Verbania

Verbania és un municipi italià, situat a la regió de Piemont i a la província de Verbano-Cusio-Ossola. L'any 2006 tenia 30.794 habitants.

## Agermanaments

* - Bourg-de-Péage, França
* - Crikvenica, Croàcia
* - East Grinstead, Regne Unit
* - Mindelheim, Alemanya
* - Sant Feliu de Guíxols, Catalunya
* - Schwaz, Àustria
# Retziana-(Ce)

La retziana-(Ce) és un mineral de la classe dels arsenats. Va ser descrita per primera vegada per Sjögren l'any 1894 com un nou mineral provinent de la mina Moss (Suècia). L'any 1968, Moore va presentar les dades cristal·logràfiques. Un nou examen del material tipus realitzat per Duun i Sturman l'any 1982 va mostrar que es tracta d'un mineral ric en ceri, sent redefinit i reanomenat com retziana-(Ce), de conformitat amb les normes de Levinson. Rep el seu nom d'Anders Retzius Jahon (1742-1821), naturalista suec i professor de botànica.

## Característiques

La retziana-(Ce) és un arsenat de fórmula química Mn₂$^{2+}$Ce(AsO₄)(OH)₄. Cristal·litza en el sistema ortoròmbic. La seva duresa a l'escala de Mohs és 4.
Segons la classificació de Nickel-Strunz, la retziana-(Ce) pertany a «08.B - Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 4:1» juntament amb els següents minerals: retziana-(La), retziana-(Nd), paulkel·lerita, kolitschita i brendelita.

## Formació i jaciments

És un mineral rar que es troba a les cavitats de dolomita porosa, on sol trobar-se associada a altres minerals com la jacobsita i la pirocroïta. Va ser descoberta a la mina Moss, a Nordmark Odal Field, a Filipstad (Värmland, Suècia). També ha estat descrita al complex alcalí de Pilanesberg, al districte de platí de Bojanala (Sud-àfrica).

## Referències

* ↑ «Retzian-(Ce)» (en anglès). Mindat. [Consulta: 7 setembre 2016].
* ↑ «Retzian-(Ce)» (en anglès). Handbook of Mineralogy. [Consulta: 7 setembre 2016].
# Publicis

Publicis (Euronext PUB) és un grup de comunicació francès fundat el 1926 per Marcel Bleustein-Blanchet que té com a principal accionista la seva filla, Élisabeth Badinter. Gestionat per Arthur Sadoun, és un dels tres principals grups de comunicació del món per facturació, present en un centenar de països dels cinc continents i que dona feina a uns 80.000 empleats.

## Referències

* ↑ (francès)Publicis devient le numéro trois mondial de la publicité
* ↑ (francès)World's 50 Largest Agency Companies Arxivat 2014-04-08 a Wayback Machine.

## Enllaços externs

* publicisgroupe.com
# Samoset

Samoset és una concentració de població designada pel cens dels Estats Units a l'estat de Florida. Segons el cens del 2000 tenia 3.440 habitants.

## Demografia

Segons el cens del 2000, Samoset tenia 3.440 habitants, 1.114 habitatges, i 817 famílies. La densitat de població era de 688,2 habitants/km².
Dels 1.114 habitatges en un 38,3% hi vivien nens de menys de 18 anys, en un 47,1% hi vivien parelles casades, en un 18,6% dones solteres, i en un 26,6% no eren unitats familiars. En el 21,3% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,5.
Per edats la població es repartia de la següent manera: un 32,1% tenia menys de 18 anys, un 9,6% entre 18 i 24, un 29,8% entre 25 i 44, un 19,5% de 45 a 60 i un 9% 65 anys o més.
L'edat mediana era de 32 anys. Per cada 100 dones de 18 o més anys hi havia 93 homes.
La renda mediana per habitatge era de 29.962 $ i la renda mediana per família de 32.700 $. Els homes tenien una renda mediana de 27.044 $ mentre que les dones 22.147 $. La renda per capita de la població era de 10.915 $. Entorn del 18,1% de les famílies i el 22,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Samoset». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Samoset». American Fact Finder. Oficina del Cens dels Estats Units, 12-01-2010.
# Masonboro

Masonboro és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 11.812 habitants.

## Demografia

Segons el cens del 2000, Masonboro tenia 11.812 habitants, 4.253 habitatges i 3.474 famílies. La densitat de població era de 761,4 habitants per km².
Dels 4.253 habitatges en un 42,3% hi vivien nens de menys de 18 anys, en un 73% hi vivien parelles casades, en un 6,9% dones solteres, i en un 18,3% no eren unitats familiars. En el 14,3% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,8% tenia menys de 18 anys, un 5% entre 18 i 24, un 30,3% entre 25 i 44, un 26,7% de 45 a 60 i un 9,2% 65 anys o més.
L'edat mediana era de 38 anys. Per cada 100 dones de 18 o més anys hi havia 92,8 homes.
La renda mediana per habitatge era de 65.110 $ i la renda mediana per família de 68.005 $. Els homes tenien una renda mediana de 51.707 $ mentre que les dones 34.740 $. La renda per capita de la població era de 27.519 $. Entorn del 2,9% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Masonboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Masonboro». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Tresana

Tresana és un comune (municipi) de la província de Massa i Carrara, a la regió italiana de la Toscana, situat a uns 120 quilòmetres al nord-oest de Florència i a uns 25 quilòmetres al nord-oest de Massa, a la Lunigiana. A 1 de gener de 2019 la seva població era de 1.962 habitants.
Tresana limita amb els següents municipis: Bolano, Calice al Cornoviglio, Licciana Nardi, Mulazzo, Podenzana i Villafranca in Lunigiana.
Entre els llocs d'interès hi ha un castell a Giovagallo, que va pertànyer a la família Malaspina.

## Referències

* ↑ «Resident population on 1st january» (en anglès). ISTAT. [Consulta: 25 febrer 2020].
# Tresjuncos

Tresjuncos és un municipi de la província de Conca, a la comunitat autònoma de Castella-La Manxa. Limita amb Belmonte, Villaescusa de Haro, Osa de la Vega, Puebla de Almenara, Saelices, Almonacid del Marquesado, Laguna del Hito, Montalbo i Uclés.
Evolució demogràfica :
| 1991 | 1996 | 2001 | 2004 |
| 600 | 546 | 488 | 445 |
Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Ángel Moral López | Partido Popular (PP) | 14/06/2003 |
| 2007 - 2011 | Faustino De La Torre Mora | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].

## Enllaços externs

* Sobre Tresjuncos Arxivat 2008-05-14 a Wayback Machine.
* Bloc sobre Tresjuncos Arxivat 2015-10-22 a Wayback Machine.
# Treseta

Treseta és el nom amb que són coneguts dos tipus de moneda de billó de valors i característiques diferents, però que prenen el seu nom del fet de ser múltiples de tres.

## Treseta valenciana

Moneda de billó de València emesa el 1710 i 1711 a nom de Felip V amb valor equivalent a tres diners. Malgrat que mantén la terminologia monetària tradicional valenciana, el seu aspecte es el d'una moneda castellana.

## Treseta mallorquina

Moneda de billó de Mallorca emesa els anys 1722, 1723 i 1724 a nom de Felip V i l'any 1724 a nom de Lluís I, amb un valor equivalent a 3 doblers o a 6 diners o a mig sou. Va ser la primera moneda mallorquina de billó en portar data i malgrat la castellanització del seu aspecte, conserva la creu llatina típica del sistema monetari mallorquí integrada en l'escut.

## Confusió terminològica

La coincidència en el nom i la manca de comprensió dels aspectes diferencials, la base diner de la moneda valenciana i de la base dobler de la mallorquina, afegit al fet que la moneda valenciana de sis diners, coetània, prenia el nom de sisó ha fet que a vegades s'hagi fet servir el terme "seiseno" per designar la treseta mallorquina, denominació que no existeix en la documentació històrica mallorquina.

## Bibliografia

* Campaner y Fuertes, Alvaro. Numismática Balear. Palma: Establecimiento tipográfico de Pedro José Gelabert, 1879.
* de Crusafont i Sabater, Miquel. Glosari català de numismàtica amb totes les poblacions emissores (Països Catalans i Corona catalano-Aragonesa). Barcelona: Societat Catalana d'Estudis Numismàtics-Institut d'Estudis Catalans, 2017. ISBN 978-84-9965-355-6.
* «Treseta». Gran Enciclopèdia Catalana. Barcelona: Grup Enciclopèdia Catalana.
# Tirà crestat de l'illa de Grenada

El tirà crestat de l'illa de Grenada (Myiarchus nugator) és un ocell de la família dels tirànids (Tyrannidae).

## Hàbitat i distribució

Habita boscos oberts i matolls de les Petites Antilles, a les illes de Grenada, Grenadines i Saint Vincent.

## Referències

* ↑ «Tirà crestat de l'illa de Grenada». Cercaterm. TERMCAT, Centre de Terminologia. Rev. 20/06/2021(català)
# Tirà crestat de les Galápagos

El tirà crestat de les Galápagos (Myiarchus magnirostris) és un ocell de la família dels tirànids (Tyrannidae).

## Hàbitat i distribució

Habita els matolls de les Illes Galápagos.

## Referències

* ↑ «Tirà crestat de les Galápagos». Cercaterm. TERMCAT, Centre de Terminologia. Rev. 20/06/2021(català)
# Tyrkisk peber

Tyrkisk peber (en danès, literalment «pebre turc», sovint anomenat Turkinpippuri en finès, Türkisch Pfeffer en alemany, Tyrkisk pepper en noruec i Turkisk peppar en suec) és un caramel de regalèssia lleugerament salat aromatitzat amb clorur d'amoni, produït per l'empresa finlandesa Fazer i popular al nord d'Europa. Tyrkisk peber va ser inventat originalment per Per Fjelsten l'any 1976 a Jutlàndia, i va ser fabricat originalment per l'empresa danesa Perelly, abans que l'empresa fos adquirida per Fazer.
El caramel original és una closca rodona tant recoberta com plena de pols de clorur d'amoni. Es ven en paquets i hi ha variants en forma de piruleta, pega dolça farcida o gelat.
Tyrkisk peber s'utilitza per fer el còctel finlandès Salmiakki Koskenkorva i en còctels escandinaus similars. Quan Perelly fabricava tyrkisk peber, també estava disponible com a pols que s'utilitzava sovint per fer un còctel conegut a Dinamarca com a sorte svin, små grå, hot shot o lakridsshot, a Suècia com a lakritsshot i a Noruega com a tyrker, små grå o lakrisshot.
Tyrkisk peber és higroscòpic, i si es deixa en una bossa sense tancar absorbirà la humitat de l'aire i s'enganxarà al cap d'uns dies.

## Referències

* ↑ «Tyrkisk Peber: el dulce finlandés más desafiante» (en castellà), 16-08-2020. [Consulta: 11 abril 2023].
* ↑ https://web.archive.org/web/20080411110323/http://iq.jubii.dk/qa/show/10902/Hvorfor+hedder+det+Tyrkisk+Peber%3F/
* ↑ «Tyrkisk Peber» (en anglès). [Consulta: 11 abril 2023].
* ↑ «Kotijäätelö - Jäätelö». [Consulta: 11 abril 2023].
* ↑ «From Iceland — Candy Of The Week: Nóa Kropp With Turkish Pepper» (en anglès americà), 02-06-2016. [Consulta: 11 abril 2023].
* ↑ «Koskenkorva Salmiakki 0,5 l - DrinkKompaniet.se». [Consulta: 11 abril 2023].
* ↑ «Tyrkisk Peber-likör byter flaska» (en suec), 08-05-2020. [Consulta: 11 abril 2023].
# Tungstat de cadmi

El tungstat de cadmi o wolframat de cadmi és un compost inorgànic, del grup de les sals, que està constituït per anions tungstat o wolframat ${\ce {WO4^{2-}}}$ i cations cadmi (2+) ${\ce {Cd^{2+}}}$, la qual fórmula química és ${\ce {CdWO4}}$.

## Propietats

El tungstat de cadmi cristal·litza en el sistema monoclínic, amb cristalls de color groc pàl·lid. Té una densitat de 7,9 g/cm³ i un punt de fusió de 1325 °C - 1598 °C, una duresa entre 4 i 4,5. No és higroscòpic ni soluble dins aigua. És molt tòxic per inhalació. El seu índex de refracció val 2,2-2,3. El seu espectre d'emissió se situa entre 470 nm i 540 nm, i absorbeix radiació de fins a 330 nm.

## Aplicacions

S'empra, en forma de monocristalls, en la fabricació de centellejadors ja que s'excita emetent fotons de llum visible quan per ell passa radiació gamma, per la qual cosa és utilitzat per a la detecció i mesura de la radioactivitat per mitjà del registre d'aquesta luminescència. També s'empra en pintures fluorescents i en pantalles de raig X.

## Referències

* ↑ «Cadmium Tungstate (CdWO4)». [Consulta: 21 octubre 2019].
* ↑ «CdWO4 Cadmium Tungstate | Products | Saint-Gobain Crystals» (en anglès). Arxivat de l'original el 2021-09-22. [Consulta: 21 octubre 2019].
* 1 2 «CADMIUM TUNGSTATE | 7790-85-4». [Consulta: 21 octubre 2019].
* ↑ «FIRST COMMERCIAL CRYSTAL OF CADMIUM TUNGSTATE ACCELERATED MARKET PENETRATION». [Consulta: 22 octubre 2019].
# Tungstat de zirconi(IV)

El tungstat de zirconi(IV) o wolframat de zirconi(IV) és un compost inorgànic, del grup de les sals, que està constituït per anions tungstat o wolframat ${\ce {WO4^{2-}}}$ i cations zirconi (4+) ${\ce {Zr^{4+}}}$, la qual fórmula química és ${\ce {Zr(WO4)2}}$. Es tracta d'un compost rar perquè en augmentar la temperatura es contreu quan la gran majoria de les substàncies es dilaten.

## Propietats

Es presenta en tres fases, l'α cristal·litza en el sistema cúbic, la β també i la γ en el sistema trigonal. L'α és la més estudiada. Es presenta en forma de pols de color verd pàl·lid de densitat 5,1 g/cm³. L'índex de refracció val 1,669. La seva solubilitat en aigua és molt baixa (>0,1 mg/l a 293 K). La seva característica més destacada és que presenta un coeficient d'expansió tèrmica negatiu en totes direccions des de 0 K a 1050 K (780 °C), temperatura a la qual es descompon. La fase estable per sota els 155 °C s'anomena α-tungstat de zirconi(IV) i experimenta una transformació de fase de segon ordre a una fase desordenada de simetria superior, anomenada β-tungstat de zirconi(IV). Quan està exposada a alta pressió a temperatura ambient, la fase α es converteix en un polimorf més dens, anomenat fase γ. Aquesta fase persisteix a pressió atmosfèrica, però torna a la forma α quan s'escalfa.

## Referències

* ↑ American Elements. «Zirconium Tungstate» (en anglès). [Consulta: 22 octubre 2019].
* ↑ «Zirconium Tungstate». Arxivat de l'original el 2019-10-22. [Consulta: 22 octubre 2019].
# Tungsten

La població de Tungsten es troba a la Cantung Mine als Territoris del Nord-oest del Canadà. S'hi accedeix des de Watson Lake, Yukon. Tungsten va ser construïda el 1961 i la seva mina de tungstè va entrar en operacions el 1962 com una gran mina oberta a les Muntanyes Mackenzie. Durant la dècada de 1960 va arribar a tenir 120 habitants i el 1979 hi vivien unes 506 persones, baixant a 280 cap al 1986 en el qual es tancà la mina (Cantung Mine). Actualment és considerada informalment com una ciutat fantasma.
Aquesta comunitat és l'única dels Territoris del Nord-oest que té la zona horària del Pacífic en lloc de la zona horària de Muntanya (Mountain Time Zone).

## Enllaços externs

* North American Tungsten
Viccionari
# Ulaş Tekerkaya

Ulaş Tekerkaya és un cuiner (xef) i escriptor de gastronomia turc especialitzat en la cuina turca, i també conegut amb el sobrenom Somatçı, una paraula turca antiga que significa persona que posa la taula en la cultura sufita. Tekerkaya es va dedicar a estudiar sufisme i la vida de Rumi i a reconstruir els plats dels temps otomans i anteriors, rumí. Ulaş Tekerkaya treballava com a cuiner en una base militar a Konya, la ciutat de Mevlana (Rumi), on va desenvolupar un interès pel tasavvuf i Rumi i va abandonar el càrrec. Després es va dedicar a viatjar i visitar els mevlevihane (cases o llocs de reunió dels sufites) per a investigar i reviure la gastronomia tradicional "mevlevita". Per tal fi va obrir un restaurant primerament a Konya, i després obrí altre restaurant en Antalya, anomenat Fihi Ma Fih. Fihi Ma Fih és una al·lusió a l'obra i filosofia de Rumi i significa "el que hi-ha dins és dins". (Algunes diuen que aquestes paraules de Rumi són inspirades d'unes paraules d'Ibn al-Arabí en la seva obra "Fütûḥâtü’l-Mekkiyye".)
Ulaş Tekerkaya cuina només amb els materials que hi havien en el segle xiv, sense utilitzar oli de cuina, tomàquets, sucre, pebrot, cogombre, salça ni altres ingredients nous que abunden a la cuina turca actual. En el lloc de sucre empra pekmez o mel, i a part de la sal, com espècies, només comí i canyella, coses que llavors arribaven al país amb caravanes.
Tekerkaya dona conferències sobre Mevlana i la gastronomia del seu temps i ha publicat un llibre bilingüe (turc-anglès) sobre la seva especialitat anomenat Somata Salâ (Salutació a la taula).

## Notes

* ↑ En 10o lloc de la hierarquia mevlevita de 18 grads

## Referències

* ↑ «Selçuklu'nun izinde Konya gastronomisi» (en turc). [Consulta: 15 abril 2020].
* ↑ «Somatçı’nın hedefi yurtdışı» (en turc), 26-11-2018. Arxivat de l'original el 2020-02-05. [Consulta: 15 abril 2020].
* ↑ «Mevlevi mutfağını 45 özel tarifle yaşatmaya çalışıyor». [Consulta: 15 abril 2020].
* ↑ «FÎHİ MÂ FÎH - TDV İslâm Ansiklopedisi» (en anglès). [Consulta: 15 abril 2020].
* ↑ «Komutanın 'Mevlana Hazretleri Ne Yermiş, Araştır' Emriyle Yola Çıktı Dünyanın Tek Mevlevi Mutfağını Kurdu» (en turc). [Consulta: 15 abril 2020].
* ↑ https://www.babil.com/somata-sala-kitabi-ulas-tekerkaya
* ↑ «Selçuk'ta “Şeflerin Deneyimleri” Söyleşisi Yapıldı» (en turc). [Consulta: 15 abril 2020].

## Vegeu també

* Nevin Halıcı
* Mehmet Gürs
# Ubuntu (desambiguació)

«Ubuntu» té aquests significats:
* UBUNTU - Fòrum Mundial de Xarxes de la Societat Civil és una xarxa mundial de la societat civil.
* Ubuntu (filosofia) és un concepte eticofilosòfic sud-africà.
* Ubuntu és una distribució del sistema operatiu GNU/Linux basada en Debian
# Tossal Punxegut

El Tossal Punxegut és una muntanya de 201 metres que es troba al municipi de Massalcoreig, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Triókhgorni

Triókhgorni - Трёхгорный (rus) - és una ciutat tancada de l'óblast de Txeliàbinsk, a Rússia.

## Història

El 24 de gener del 1952 el Consell de Ministres decidí construir la fàbrica N. 933 per fabricar bombes atòmiques. L'abril d'aquell mateix any començà la construcció de la fàbrica i de la vila adjacent. La fàbrica entrà en funcionament a començaments del 1955. La vila aconseguí l'estatus de ciutat el 28 d'octubre del 1955 i rebé el nom de Zlatoust-20. Fou rebatejada Zlatoust-36 l'1 de gener de 1967, i finalment el 29 d'octubre de 1993 prengué el nom de Triókhgorni.
# Triókhretxie (Kémerovo)

* Per a altres significats, vegeu «Triókhretxie».
Triókhretxie (en rus: Трёхречье) és un poble (un possiólok) de l'óblast de Kémerovo, a Rússia, que en el cens del 2010 tenia 115 habitants, pertany al districte de Mejdurétxensk.

## Referències

* ↑ Koriakov, I. B.. «База данных «Этно-языковой состав населённых пунктов России»».
# Un intrús en el joc

Un intrús en el joc (títol original: Attention, les enfants regardent) és una pel·lícula de França dirigida per Serge Leroy, el 1978. Ha estat doblada al català.

## Argument

En una sumptuosa villa de la Costa Blava, viuen dos germans i dues germanes; Marlène, la gran, els seus germans Dimitri i Boule, i Laetitia la petita. Els seus pares, sovint en desplaçament de llarga durada per raons professionals, els han confiat a la seva governanta espanyola Avocados. Una tarda, mentre els nens es troben a la platja amb Avocados, provoquen accidentalment que s'ofegui. Malgrat aquest accident, guarden la seva sang freda, tornen calmement a la villa i aprofiten alegrement l'absència de la governanta. No obstant això, un desconegut (Alain Delon) que ha observat de lluny tota l'escena, amenaça de xantatge el petit grup i s'instal·la en la villa. A poc a poc, agafa l'ascendent sobre el grup i sobretot sobre les armes de caça presents a la casa, cosa que no aprecia gaire Marlène esdevinguda malgrat ella el cap de família.

## Repartiment

* Alain Delon: L'home
* Sophie Renoir: Marlène
* Richard Constantini: Dimitri
* Thierry Turchet: Boule
* Tiphaine Leroux: Laetitia
* Adelita Requena: Avocados
* Henri Vilbert: El guardià
* Françoise Brion: Mademoiselle Millard
* Danielle Volle: La mare
* Marco Perrin: Gendarme
* Ticky Holgado: Gendarme
* François Cadet: El bomber
* Paul Crauchet: l'amic pescador
* Michel Fortin: el xòfer del bus escolar

## Referències

* ↑ esadir.cat. Un intrús en el joc. esadir.cat.
* ↑ «Attention, les enfants regardent». The New York Times.